वहीं, लेखक संजीव चंदन ने जानकारी दी है- “प्रधानमंत्री को मारने की योजना वाले और बाबा साहेब के पोते और रिपब्लिकन नेता प्रकाश आंबेडकर को माओवादी बताने वाले इन पत्रों पर सवाल खड़े होते हैं। नागपुर हाईकोर्ट और ह्यूमेन राइट्स लॉ नेटवर्क से जुड़े एक वकील ने पत्र की भाषा के आधार पर कहा कि वे पत्र प्लांट किए गए हैं। एडवोकेट निहाल सिंह ने कहा कि हम सब कई मामले न्यायालयों में देखते हैं, उनकी चार्जशीट पढ़ते हैं, जिसमें ऐसे पत्र भी पुलिस प्रस्तुत करती है। उनके आधार पर हम माओवादियों के काम के तरीके को समझते भी हैं।” वहीं, नागपुर के आंबेडकरवादियों के अनुसार मीडिया में प्रसारित कथित नक्सलवादी पत्रों में डॉ. बाबा साहेब आंबेडकर के पोते प्रकाश आंबेडकर का भी नाम है, जो पत्र की विश्वसनीयता पर सवाल खड़े करता है। पुलिस का टार्गेट होने से बचने के लिए नाम न छापने की शर्त पर कई आंबेडकरवादियों ने बताया कि सरकार और राजनीतिक संगठन अपनी राजनीति के लिए बाबा साहेब के परिवार को भी बदनाम कर रहे हैं। जबकि, सबको पता है कि बाबा साहेब के पोते प्रकाश आंबेडकर रिपब्लिकन पार्टी के नेता हैं, नक्सलवादी नहीं।”